钦定古今图书集成/明伦汇编/官常典/第605卷 > 马人龙
## 钦定古今图书集成/明伦汇编/官常典/第605卷 > 马人龙

按《安庆府志》：“人龙字霖雨，万历甲辰进士，授户部主
事。以犒边奏绩，奉命榷浔江税，贾人德之，为立祠焉。
陞湖广州守，调繁武昌，吏畏民怀，治声益著。转本省
督学副使。人龙校士公明，众论肃服。寻以丁艰归里，
服阕，补三关兵备，烽火不警，随转粤西桂林道。时苗
猺大讧，人龙修战艘，缮城郭，御之柳，人赖之焉。历任”
湖广分巡道，后转楚右藩。庚午冬，引疾乞休。所著有
《楚才录》《蕉园草》诸刻行世。